13/Sv. 55 Službeni list Europske unije 145 32007R1354 22.11.2007. SLUŽBENI LIST EUROPSKE UNIJE L 304/1 UREDBA VIJEĆA (EZ) br. 1354/2007 od 15. studenoga 2007. o prilagođavanju Uredbe (EZ) br. 1907/2006 Europskog parlamenta i Vijeća o registraciji, evaluaciji, autorizaciji i ograničavanju kemikalija (REACH) zbog pristupanja Bugarske i Rumunjske (Tekst značajan za EGP) VIJEĆE EUROPSKE UNIJE, uzimajući u obzir Ugovor o osnivanju Europske zajednice, uzimajući u obzir Akt o pristupanju iz 2005., a posebno njegov članak 56., budući da: () Sukladno članku 56. Akta o pristupanju iz 2005., Vijeće treba donijeti potrebne akte ako je akte institucija donesene prije pristupanja potrebno prilagoditi zbog pristupanja i ako potrebne prilagodbe nisu predviđene u Aktu o pristupanju niti u njegovim prilozima, osim ako je izvorni akt donijela Komisija. Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osni- vanju Europske agencije za kemikalije () donesena je prije pristupanja Bugarske i Rumunjske Europskoj uniji te ju je potrebno prilagoditi zbog toga pristupanja. Stoga je potrebno izmijeniti definiciju tvari u postupnom uvođenju kako bi se tvari proizvedene ili stavljene u promet u Bugarskoj i Rumunjskoj prije pristupanja SL L 396, 30.12.2006., str. 1., kako je ispravljena u SL L 136, 29.5.2007., str. 3. Europskoj uniji podvrgnule istim uvjetima kao tvari proizvedene ili stavljene u promet u ostalim državama članicama, DONIJELO JE OVU UREDBU: Članak 1. Točke (b) i (c) u članku 3. stavku 20. zamjenjuju se sljedećim: ,(b) proizvedena je u Zajednici ili u državama koje su pristupile Zajednici 1. siječnja 1995., 1. svibnja 2004. ili 1. siječnja 2007., ali je proizvođač ili uvoznik nije stavio u promet barem jedanput u 15 godina prije stupanja na snagu ove Uredbe, pod uvjetom da proizvođač ili uvoznik posjeduje odgovarajuću dokumentaciju s dokazima; proizvođač ili uvoznik ju je stavio u promet u Zajednici ili u državama koje su pristupile Zajednici 1. siječnja 1995., 1. svibnja 2004. ili 1. siječnja 2007. prije stupanja na snagu ove Uredbe i smatrala se prijavljenom u skladu s prvom alinejom članka 8. stavka 1. Direktive 67/548/EEZ, ali ne zadovoljava definiciju polimera iz ove Uredbe, pod uvjetom da proizvođač odnosno uvoznik posjeduje odgo- varajuću dokumentaciju s dokazima;". Članak 2. Ova Uredba stupa na snagu sljedećeg dana od dana objave u Službenom listu Europske unije.